**PROTOKOLL FOR NORGES BLINDEFORBUNDS UNGDOMS 28. ORDINÆRE LANDSMØTE 2004**

#### HURDALSENTERET FOR BLINDE OG SVAKSYNTE 19.-21. MARS 2004

Saksliste:

[SAK 1: ÅPNING](#_Toc70402659)

[SAK 2: NAVNEOPPROP](#_Toc70402660)

[SAK 3: STYRETS FORSLAG TIL KONSTITUERING](#_Toc70402661)

[SAK 4: STYRETS FORSLAG TIL INNKALLING](#_Toc70402662)

[SAK 5: STYRETS FORSLAG TIL FORRETNINGSORDEN](#_Toc70402663)

[SAK 6: SAKSLISTE](#_Toc70402664)

[SAK 7: STYRETS FORSLAG TIL TIDSSKJEMA](#_Toc70402665)

[SAK 8: GJENNOMGANG AV IKKE UTSENDTE STYREPROTOKOLLER](#_Toc70402666)

[SAK 9: PRESENTASJON AV OBSERVATØRENES ORGANISASJONER](#_Toc70402667)

[SAK 10: NBfUs ÅRSMELDING(ER) 2003](#_Toc70402668)

[SAK 11: REGNSKAPSOVERSIKT FOR NBfU 2003](#_Toc70402669)

[SAK 12: INNSENDTE SAKER](#_Toc70402670)

[SAK 13: VEDTEKTSENDRINGSFORSLAG](#_Toc70402671)

[SAK 14: LANDSMØTETEMA](#_Toc70402672)

[SAK 15: NBfUs FORSLAG TIL MÅLPLAN](#_Toc70402673)

[SAK 16: STYRETS FORSLAG TIL BUDSJETT 2004](#_Toc70402674)

[SAK 17: VALG](#_Toc70402675)

[SAK 18: AVSLUTNING](#_Toc70402676)

[Vedlegg A: NBfUs Årsmelding(er) for 2003](#_Toc70402677)

[a)Regionalt](#_Toc70402678)

[b)Sentralt](#_Toc70402679)

[Vedlegg B: Regnskapsoversikt for NBfU 2003](#_Toc70402680)

[Vedlegg C: Vedtektsendringsforslag](#_Toc70402681)

[Vedlegg D: NBfUs forslag til målplan 2004](#_Toc70402682)

[Vedlegg E: Styrets forslag til budsjett 2004](#_Toc70402683)

[Vedlegg F: Sak 5](#_Toc70402684)

[Vedlegg F: Sak 13](#_Toc70402685)

[Vedlegg G: Sak 15](#_Toc70402686)

Møtetid fredag 19. mars 2004

Klokken 20.00-20.30 (sak 1-7)

## SAK 1: ÅPNING

Leder Per Ivar Norum ønsket velkommen til Landsmøtet kl 20.10. Han snakket om synlighet utad gjennom deltagelse i utvalg og organisasjoner og aksjonering. Deretter erklærte han det 28. ordinære landsmøtet for åpnet.

## SAK 2: NAVNEOPPROP

Navneliste på møtedeltagerne ble omdelt ved møtestart.

Følgende personer deltok under møtet:

Arntzen, Elisabeth NBfUs sentralstyre

Aspheim, Anne Møteassistent

Bakkan, Lise Region Sør

Berg, Gry Referent

Bjerke, Malin Region Buskfold

Dahl, Kristine Region Buskfold

Dahl, Torkild Region Midt-Norge

Hansen, Øystein Region Hedmark og Oppland

Haugdal, Lars Helge Region Midt-Norge

Hole, David Region Nord

Holmlimo, Berit NBfU-kontoret

Iversen, Svein-Tore Region Hedmark og Oppland

Jensen, Christian Observatør, VB

Jensen, Gisle Region Vest

Johansen, Hans Christoffer Observatør, Norges Handikapforbunds Ungdom (NHFU)

Johansen, Thomas Region Vest

Kjesrud, Magnus Woo Region OsAk

Knutsen, Kim Vegard NBfUs sentralstyre

Kvam, Runar Dirigent

Kvarme, Per Fredrik Region Buskfold

Kyllesdal, Bent Region Buskfold

Lindrupsen, Andreas Region OsAk

Litlerè, Theodore Region Vest

Lium, Kathrine Region Buskfold

Lorås, Guri Region Midt-Norge

Moan, Kjell Møteassistent

Mulders, Gertrude Observatør, Foreldreforenigen Assistanse

Mæland, Henrik Observatør, Norges Handikapforbunds Ungdom (NHFU)

Norum, Per Ivar NBfUs sentralstyre

Reidarson, Kristin NBfUs sentralstyre

Rekdal, Helge Region Vest

Røysi, Øystein Region Midt-Norge

Sargenius, Hanna NBfUs sentralstyre

Sargenius, Maia Maria Region OsAk

Singsaas, Eva Elida NBfUs sentralstyre

Skotkjerra, Stein Erik NBfUs sentralstyre

Skråmestø, Dagrun Dirigent

Skråmestø, Geir Ove Teknisk bistand og Leder for Valgkomitéen

Sterner, Cecilie Region OsAk

Strand, Anne Ingeborg Region Vest

Sveen, Nils Gunnar Region Hedmark og Oppland

Torske, Kristin Region Nord

Westgaard, Anne Marthe Referent

Navneoppropet viste at det var 43 personer til stede hvorav 24 delegater med stemmerett.

## SAK 3: STYRETS FORSLAG TIL KONSTITUERING

Styrets forslag til dirigenter, referenter og møteassistenter var utsendt på forhånd.

Vedtak:

Etter innstilling fra styret ble følgende møtefunksjonærer enstemmig valgt:

1. Dirigenter:

Runar Andre Kvam og Dagrun Skråmestø.

1. Referenter:

Gry Berg og Anne Marthe Westgaard.

1. Tellenemnd og møteassistenter:   
   Kjell Moan og Anne Aspheim. I tillegg foreslo Per Ivar Norum Berit Holmlimo som ble enstemmig valgt.

d) Protokollunderskrivere:

Etter forslag fra Magnus Kjesrud ble Theodor Litlerè enstemmig valgt. Lise Bakkan foreslo Maia Maria Sargenius, som ble enstemmig valgt.

## SAK 4: STYRETS FORSLAG TIL INNKALLING

Styrets forslag til innkalling var utsendt på forhånd.

Vedtak: Styrets forslag til innkalling ble enstemmig godkjent.

## SAK 5: STYRETS FORSLAG TIL FORRETNINGSORDEN

Styrets forslag til forretningsorden var sendt ut på forhånd, men ble likevel referert i sin helhet.

Fra styret forelå følgende to forslag til nytt punkt 5:

1. Styrets flertall bestående av Per Ivar Norum, Kim Vegard Knutsen og Eva Elida Singsaas fremmet følgende forslag:

Lyden fra landsmøteforhandlingene blir kontinuerlig gjort tilgjengelig for alle via internett. Under behandlingen av enkeltsaker skal overføringen slås av dersom et simpelt flertall blant delegatene krever det.

2. Styrets mindretall bestående av Stein Erik Skotkjerra og Kristin Reidarson fremmet følgende forslag:

Lyden fra landsmøteforhandlingene blir kontinuerlig gjort tilgjengelig for alle via internett. Under behandlingen av enkeltsaker skal overføringen slås av dersom minst en delegat krever det.

Vedtak:

Styrets mindretallsforslag, forslag 2, ble vedtatt med 17 mot 6 stemmer, en stemte blankt.

Magnus Kjesrud kom med et forslag om at delegater skal bortvises fra Landsmøtet under den pågående sak, dersom de ikke har innfunnet seg ved møtets start. Stein Erik Skotkjerra foreslo at Kjesruds tilføyelse skulle settes inn under pkt 8 i forslag til forretningsorden.

Lise Bakkan kom med forslag om tilføyelse under pkt 9, bruk av mobiltelefon. Etter å ha mottatt en advarsel for bruk av mobiltelefon under møtet, bortvises delegat for resten av den pågående sak.

## 

## SAK 6: SAKSLISTE

Sakslisten var sendt ut på forhånd.

Vedtak: Sakslisten ble enstemmig godkjent med mulighet for endring av saksrekkefølgen.

## SAK 7: STYRETS FORSLAG TIL TIDSSKJEMA

Stein Erik Skotkjerra foreslo forslaget til tidsskjema godkjent med mulighet for endringer av saksrekkefølgen.

Vedtak: Forslaget til tidsskjema ble deretter godkjent med Skottkjerras endringsforslag.

Møtetid fredag 19. mars 2004

Klokken 20.45 (sak 8 og 9)

## SAK 8: GJENNOMGANG AV IKKE UTSENDTE STYREPROTOKOLLER

Saksoverskriftene i styreprotokollene fra NBfUs styremøter 16.-18. januar, 13. februar og 19. mars 2004 ble referert. Delegatene fikk deretter mulighet til å be om utdyping av de ulike sakene.

Vedtak: Landsmøtet tok protokollene til orientering.

## SAK 9: PRESENTASJON AV OBSERVATØRENES ORGANISASJONER

Observatør fra Vestlandske Blindeforbund, Christian Jensen, orienterte om sin organisasjon og virksomhet.

Observatør fra Norges Handikapforbunds Ungdom, Henrik Mæland, orienterte om organisasjonen og mål for deres arbeid.

Deretter refererte valgkomiteens leder, Geir Ove Skråmestø, valgkomiteens innstilling, som var utsendt på forhånd.

Møtetid lørdag 20. mars 2004

Klokken 09.30

Møtet startet med presentasjon av ASSISTANSE ved observatør Gertrude Mulders.

På grunn av tekniske forhold ble protokollopplesning utsatt.

## SAK 10: NBfUs ÅRSMELDING(ER) 2003

A) Regionale årsmeldinger

Det forelå årsmeldinger fra Region Buskfold, Region Sør, Region Vest og Region Midt-Norge.

Disse var utsendt på forhånd. Årsmeldingene fra Region Hedmark og Oppland og fra OsAk ble referert i sin helhet.

Vedtak:

Landsmøtet tok regionenes årsmeldinger til orientering.

b) Sentralt

Meldingen ble gjennomgått, overskrift for overskrift.

Vedtak: Etter forslag fra Stein Erik Skotkjerra fikk styret fullmakt til å foreta redaksjonelle rettelser i etterkant av møtet. Dette for å spare tid under Landsmøtet. Årsmeldingen ble ellers godkjent med de endringer styret fikk fullmakt til å utbedre.

Møtetid lørdag 20. mars 2004

Klokken 11.10

I Berit Holmlimos fravær gikk Landsmøtet enstemmig inn for å endre saksrekkefølgen. Sak 12 og 13 ble dermed behandlet før sak 11.

Ida Holter, organisasjonsleder i Norges Blindeforbund, presenterte seg og snakket om samarbeidet med, og synet på NBfU.

## SAK 11: REGNSKAPSOVERSIKT FOR NBfU 2003

Berit Holmlimo gav en fyllestgjørende orientering om regnskapet for 2003, som viste en inntektsside på 323.190,- og en utgiftsside på 730.106,-.

Dette gir et underskudd som dekkes av Norges Blindeforbund på kroner **406.916,-.**

Vedtak: Landsmøtet tok regnskapet til orientering.

## SAK 12: INNSENDTE SAKER

Det forelå ingen innsendte saker til Landsmøte innen innsendingsfristen 16. februar.

## SAK 13: VEDTEKTSENDRINGSFORSLAG

Det ble foretatt navneopprop som viste at 24 av 24 delegater var til stede under behandlingen av vedtektsendringsforslagene. Ida Holter ble utnevnt til tellenemd i fravær av Berit Holmlimo.

Fra styret forelå det seks saker, samt et vedtektsendringsforslag fra Region OsAk. Alle forslagene ble referert i sin helhet.

Forslag 1:

Vedtak: Forslaget ble tiltrådt med 22 mot 1 stemme, 1 delegat stemte blankt.

Forslag 2:

Vedtak: Forslaget ble enstemmig tiltrådt.

Forslag 3:

Vedtak: Forslaget ble enstemmig tiltrådt.

Forslag 4:

Vedtak: Forslaget om endring ble forkastet med 11 mot 11 stemmer. 2 delegater stemte blankt.

Forslag 5

Vedtak: Etter forslag fra Ida Holter gikk Landsmøtet inn for å behandle forslag 6 og 7 før forslag 5, ettersom dette er et mer omfattende forslag omhandlende samme sak.

Forslag 6:

Vedtak: Etter forslag fra Stein Erik Skotkjerra gikk Landsmøtet inn for å behandle forslag 6 og 7 under ett. Det ble foretatt avstemning for enten forslag 6 eller 7. Navneopprop ble foretatt, og samtlige 24 stemmeberettigede var tilstede under avstemningen.

Forslag 6 ble vedtatt med 11 mot 1 stemme, 12 stemte blankt.

Deretter ble det votert over forslag 6 kontra nåværende ordlyd.

Eksisterende ordlyd ble tiltrådt med 12 mot 11 stemmer, en stemte blankt.

Deretter ble det votert over nåværende ordlyd kontra forslag 5. Forslag 5 ble enstemmig tiltrådt.

## SAK 14: LANDSMØTETEMA

Stein Erik Skotkjerra innledet kort om temaet. Deretter ble det gjennomført gruppearbeid hvor delegatene kunne diskutere og komme med kreative forslag rundt fire utvalgte temaer:

* Hva kan vi gjøre for at det skal være moro å jobbe med NBfU
* - Hva slags aksjoner skal vi ha og hvordan kan vi aksjonere
* - Hvordan rekruttere medlemmer til NBfU
* - Hva kan vi gjøre for at medlemmene får noe igjen for medlemskapet i NBfU
* Deretter ble resultatene fra gruppene lagt fram i plenum og det ble åpnet for korte diskusjoner rundt temaene. Delegatene viste stort engasjement, og det kom opp mange kreative og nyttige forslag.

## SAK 15: NBfUs FORSLAG TIL MÅLPLAN

NBfU-styrets forslag til målplan var sendt ut på forhånd og ble referert under møtet.

Magnus Kjesrud framla nytt forslag til målplan.

Styret trakk sitt forslag til målplan og gikk inn for Kjesruds tre første punkter.

Stein Erik Skotkjerra framla nytt forslag til punkt 4, og Kjesrud trakk sitt forslag til punkt 4.

Skotkjerra foreslo at punkt 4 skulle trekkes fra målplanen og at Landsmøtet i stedet kom med en uttalelse.

Landsmøtet gikk inn for å nedsette et vedtektsutvalg. Magnus Kjesrud foreslo seg selv som leder av utvalget. Kim Vegard Knutsen, Geir Ove Skråmestø og Elisabeth Arntzen meldte seg til å sitte i utvalget.

Vedtak: Landsmøtet godkjente enstemmig forslaget til målplan med de endringer som fremkom på møtet.

## SAK 16: STYRETS FORSLAG TIL BUDSJETT 2004

Forslag til budsjett var utsendt på forhånd.

Budsjettet har en inntektsside på kr. 243.000 og en utgiftsside på kr. 834 200,-. Underskuddet på kr. 591.200 foreslås dekket av NBF. Delegatene fikk mulighet til å stille spørsmål til/kommentere budsjettet.

Vedtak: Budsjettet for 2004 ble enstemmig godkjent.

## SAK 17: VALG

Valgkomiteens innstilling ble kunngjort på NBfUs nettsider en uke før Landsmøtet. Innstillingen ble også lest opp på Landsmøtets første dag.

Det ble foretatt navneopprop som viste at alle 24 delegater var til stede under valget.

Valgene fikk følgende utfall:

Leder, for 1 år: Per Ivar Norum, enstemmig valgt.

Nestleder, ny for to år: Lise Bakkan, enstemmig valgt.

3. Styremedlem, gjenstående 1 år: Hanna Lovise Sargenius.

4. styremedlem, gjenvalg for 2 år: Eva Elida Singsaas, enstemmig valgt.

Valgkomiteens innstilling til 5. styremedlem, ny for 1 år: Kristin Reidarson.

Lise Bakkan foreslo Svein-Tore Iversen. Avstemningsresultatet viste at Kristin Reidarson ble valgt med 15 mot 8 stemmer. 1 delegat stemte blankt.

1. varamedlem, ny for 2 år: Theodor Litlerè.

Lise Bakkan foreslo Svein-Tore Iversen.

Thomas Johannesen foreslo Gisle Jensen.

Det ble foretatt avstemning som viste 5 stemmer for Svein-Tore Iversen, 5 stemmer for Gisle Jensen og 8 stemmer for Theodor Litlerè. Da det viste seg at det var avgitt bare 17 stemmer, ble det foretatt ny avstemning på de tre foreslåtte kandidater, der Svein-Tore Iversen fikk 10 stemmer, Gisle Jensen 5 stemmer og Theodor Litlerè 9 stemmer. Det ble deretter foretatt omvalg mellom Theodor Litlerè og Svein-Tore Iversen. Svein-Tore Iversen ble valgt med 14 mot 10 stemmer, for 1 år.

2. varamedlem, ny for 1 år: Valgkomiteens innstilling: John Arne Torstensen.

Kathrine Lium foreslo Gisle Jensen.

Lise Bakkan foreslo Einar J. A. Fiskvik.

Torkild Dahl foreslo Kristin Torske.

Avstemningen viste 11 stemmer for Einar J. A. Fiskvik, 5 stemmer for Gisle Jensen, 8 stemmer for Kristin Torske. 1 delegat stemte blankt. Det ble foretatt omvalg på Einar J A Fiskvik og Kristin Torske. Einar J. A. Fiskvik ble valgt med 14 mot 9 stemmer. 1 delegat stemte blankt.

Valgkomité for 2005:

Leder: Stein Erik Skotkjerra, enstemmig valgt.

Medlem: Valgkomiteens innstilling: Silje Kathrine Strand.

Maia Maria Sargenius foreslo Runar A. Kvam.

Runar A. Kvam ble valgt med 21 mot 3 stemmer.

Medlem: Valgnemndas innstilling: Kim Vegard Knutsen, enstemmig valgt.

Varamedlem: Valgnemndas innstilling: Maia Maria Sargenius.

Kristine Dahl foreslo Kristin Torske.

Helge Rekdal foreslo Theodor Litlerè.

Maia Maria Sargenius ble valgt med 13 stemmer. 8 delegater stemte for Theodor Litlerè og 3 stemte for Kristin Torske.

## SAK 18: AVSLUTNING

Gjenvalgt leder, Per Ivar Norum, takket for tilliten Landsmøtet viste han. Videre takket han styremedlemmer for et grundig stykke arbeid og for samarbeidet i mange år. Han takket møtefunksjonærene for jobben og overrakte presanger. Gjestene ble takket for deres tilstedeværelse og medvirkning under møte. Per Ivar Norum erklærte Norges Blindeforbunds 28. ordinære landsmøte for hevet klokken 12.19.

Gry Berg Theodor Litlerè

Referent Protokollunderskriver

Anne Marthe Westgaard Maia Maria Sargenius

Referent Protokollunderskrivere

## Vedlegg A: NBfUs Årsmelding(er) for 2003

Sak 10 NBfUs årsmelding(er) 2003

### a)Regionalt

Det foreligger i år årsmeldinger fra seks av NBfUs regioner.

#### 1. Årsmelding for NBfU region Buskfold 2003

**ÅRSMELDING 2003**

Styrets arbeid

Styret 2003 bestod av:

Leder: Per Fredrik Kvarme, valgt for 1 år

Nestleder: Ranveig Bredesen, valgt for 2 år

Styremedlem: Kari-Janne Skinnes, valgt for 1 år

Vara: Katrine Lium, valgt for 1 år

Det ble avholdt 4 styremøter og det er drøftet 16 saker. Gjennom året har styret holdt løpende kontakt på telefon og e-post.

Per Fredrik, Ranveig og Kathrine representerte styret på NBfUs tillitsmannskonferanse på Hurdalssenteret 26-28 februar.

Kathrine Lium og Ranveig Bredesen (Østfold), Bent Kyllesdal og Karoline Johansen (Buskerud) og Kristine Dahl (Vestfold) representerte regionen på NBfUs landsmøte, som fant sted på Hurdalssenteret i mars.

Kari Janne gikk ut av styret i mai, etter at hun ba om å bli løst fra vervet av personlige årsaker. Dermed tok Kathrine fast plass i styret.

Per Fredrik deltok på NBfUs landsråd i Bergen 1-2. november. Landsrådet samlet NBfUs sentralstyre og regionledere, og ga nyttig opplæring i hvordan sentralstyret arbeider. Dessuten bidro det til å knytte kontakter til de øvrige regionene med tanke på framtidig samarbeid.

For å holde kontakt med ungdomsarbeidet I fylkeslagene deltok Per Fredrik på Ten-klubb i Vestfold lørdag 13. desember. Programmet bestod av lunsj og julehandel i Tønsberg, og 4 av 5 deltagere var medlemmer av NBfU.

Arrangementer:

Styret har holdt 4 arrangementer for medlemmene i løpet av 2003, 2 av dem i samarbeid med andre regioner.

Året begynte med årsmøte på Rica Park Hotell i Drammen 25-26. januar. Vi var 13 deltakere og møtet ble svært vellykket. I tillegg til årsmøtesakene spilte vi bowling og kjørte go-cart. Flere av deltagerne var med på sitt første arrangement.

23-25. mai gikk turen til Göteborg og Liseberg. Dette ble en uforglemmelig tur med lange køer, heftige kjøreturer, enda lengre køer, mye karusellkjøring, god mat og koselig sosialt samvær. Her deltok det 3 personlige ledsagere og 14 deltagere. I tillegg deltok NBfUs sekretær Berit Holmlimo som felles ledsager.

Tidlig på høsten var det tid for den årlige handleturen til Strømstad. Dette var et samarbeid med region OsAk, og 9 handleglade buskfoldinger og en ledsager var med.

Julebordhelga var også en flott tilstelning, selv om det I mangel av snø ble fottur i stedet for ski. 5 buskfoldinger var med, og mesket seg med julemat og hyggelig samvær. Som erstatning for den manglende snøen la vi hjemveien innom badeland I Langesund. Der bada mange av oss ute for første gang i november.

#### 2. Årsmelding for NBfU region Midt-Norge 2003

**ÅRSMELDING FOR NBfU MIDT-NORGE 2003**

I 2003 hadde regionen 2 helgearrangementer. Vi startet med årsmøtet i Ålesund 26.-28. januar. Det var 13 deltakere med på turen. For utenom årsmøtet, hadde vi bowling på lørdags kveld og vi klatret i Sunnmørshallen søndag formiddag.

Året ble avsluttet med julebordhelg 5.-7. desember. Vi bodde på Viking hotell i Trondheim sentrum. Denne helga ble det lagt vekt på det sosiale med bowling, tur på Vitensenteret og tur i Pirbadet som aktiviteter. Det var 15 stk som deltok.

Styret har bestått av Lars Helge Haugdal (leder) Geir Ove Skråmestø (nestleder) Torkild Dahl (styremedlem) Guri Lorås (vara). 1.november trakk Lars Helge Haugdal seg fra styrearbeidet pga. personlige grunner. Etter dette har Geir Ove Skråmestø fungert som leder. Det ble avholt 4 styremøter i 2003. På tross av at styre har måttet avlyse noen planlagte arrangement har styret fungert godt sammen.

Det er Nord-Trøndelag fylkeslag av Norges Blindeforbund som har hatt sekretariatet til regionen dette året.

På den årlige tillitsmannskonferansen til NBfU deltok alle fra styret. Landsmøtet ble avholt i slutten av mars. Delegater fra regionen var: Øystein Røysi (Sør-Trøndelag), Geir Ove Skråmestø (Sør-Trøndelag) og Lars Helge Haugdal (Nord-Trøndelag).

Geir Ove Skråmestø (sign)

Torkild Dahl (sign)

Guri Lorås (sign)

#### 3. Årsmelding for NBfU Region Sør 2003

(Telemark, Aust-Agder og Vest-Agder).

**Årsmøte**

8. Februar avholdt regionen sitt årsmøte i Arendal med 6 stemmeberettigede deltagere.

Følgende styre ble valgt:

Leder: Elisabeth Arntzen

Nestleder / Sekretær: Ole Gustav Johnsen

Styremedlem: Stein Erik Skotkjerra

Varamedlem: Ingrid Sundøy.

I tillegg deltok fylkessekretær i Aust-Agder, Kjell Moan, og en representant fra NBfUs sentrale styre Kristin Reidarson.

**Aktivitet i Regionen**

Det ble i 2003 avholdt to vellykkede arrangementer i tillegg til årsmøtet. En danmarkstur med 9 deltagere, deriblant fylkessekretær Kjell Moan. I november gikk turen til Gautefall med julebord og fysiske aktiviteter. Denne turen var et samarbeidsprosjekt med regionene OsAk

og Buskfold. Samarbeid mellom regioner har vist seg å være positivt.

Det ble forsøkt å avholde to dagsarrangementer, men disse ble avlyst på grunn av manglende påmeldinger.

Styret har avholdt 3(2) styremøter hvor de blant annet har arbeidet med bedre løsninger for synshemmede med henhold til a-etats meldekortordning.

To representanter fra styret deltok på årsmøtene i Aust-Agder og Vest-Agder fylkeslag.

I tillegg er to styremedlemmer representert i NBfUs sentrale styre.

Regionen var dessuten representert på regionsledersamlinga i Bergen i høst.

**Økonomi**

Regionens budsjett var i år 2003 på 64.500 hvorav 15.000 var tildelt fra frifondsordningen gjennom NBfU sentralt.

Regionens økonomi er tilfredsstillende.

Styret takker snille Terje, kjekke Kjell og treeege Oddvar for positiv holdning, engasjement og tålmodighet.

#### 4. Årsmelding for NBfU region Vest 2003

**ÅRSMELDING REGION VEST PERIODEN 2003-2004**

**Styret bestod opprinnelig av:**

Leder: Helge Rekdal   
Nestleder og sekretær Silje Katrine Strand   
3 medlem Thomas Johannesen   
4 medlem Theodor Litlere   
5 medlem Astrid Gullbrå   
1 vara Torgeir Hellen   
2 vara Kenneth Haukenes

I august i 2003 trakk Silje Kathrine Strand seg fra sitt styreverv, og dermed så rykket alle styremedlemmene et hakk opp.

**NBfU har i 2003 gjennomført følgende kurs:**

Årsmøtet i Haugesund hadde som tema frikluftsaktivitet for svaksynte. Bra opplegg, med utendørs aktivitet lagt opp av Hagaland opplevelse senter. Antall deltakere: 14 stk.

Dataparty2003, er tredje i sitt slag av denne typen kurs, hvor det legges vekt på bruk av datateknisk utstyr for svaksynte og blinde. Her foreligger også samarbeid med utenforstående aktører, som SynSupport, Tagarno, Brailo Norway Media LT og Bojo Tveiter. Dataparty har dette året vært nærmest selvfinansiert. Antall deltagere var 31.

Isbretur m/ førstehjelp fant sted i Førde. Styret nådde sine mål med turen, til tross for noe lite påmeldte deltagere, 10 stykker.

Styret har ellers hatt 5 styremøter og behandlet 26 saker.

Styret har bl.a. arbeidet med en strategimodell og jobbet for mulighet til ekstern sekretær. Dette for å lette interne rutiner og frigjøre den interne resursen i styret.

På NBfU sin tillitsmann konferanse deltok det 3 deltakere fra NBfU Region Vest.

På NBfU sitt landsmøte så var det 6 deltakere fra region vest.

På NBF Hordaland sitt årsmøte så var det 2 deltakere fra NBfU Regionen.

På NBF Rogaland sitt årsmøte så var det 2 deltakere fra NBfU Regionen.

På NBF Sogn og Fjordane sitt årsmøte var det en deltaker fra NBfU Regionen.

Ungdomskontaktene i denne perioden har vært Linn Mari Krohn og

Elin Helen Tjomsland.

NBfU Region Vest er usikker på antall deltakere 31.12.03 pga. u-oppdaterte medlemslister.

Helge Rekdal  
Leder

#### 5. Årsmelding for NBfU region OsAk 2003

**Norges Blindeforbunds Ungdom region OsAk (Oslo og Akershus)**

**Arrangement: Årsmøtehelg 30. januar til 1. februar**

NBfU region OsAk startet året med årsmøtehelg på Hurdalssenteret for blinde og svaksynte den siste helgen i januar. Selve årsmøtet ble holdt på lørdagen. Søndagen gikk med til snøleik. Det deltok 19 personer, hvorav 16 var stemmeberettigede, og en fellesledsager. Både NBfU sentralt og NBF Oslo var representert med én person hver.

Styret frem til årsmøtet bestod av:

Bjørn-Roger Johansen (leder)

Espen Wang

Kristin Reidarson

Det nye styret fikk følgende sammensetning:

Espen Wang (leder)

Maia Sargênius

Øyvind Vik

Kristin Reidarson (vara)

I løpet av året har styret avholdt 10 (10) styremøter og behandlet 47 (61) saker.

**Arrangement: Bowlingkveld 25. april**

15 bowlingklare deltagere og en ledsager kapret tre baner på Oslo Bowling, hvor vi hadde to timer med en flink instruktør. Etterpå gikk vi til Justisen bar og restaurant, hvor vi inntok et bedre måltid. Denne kvelden ble godt mottatt blant de deltagerne.

**Arrangement: Westlifekonsert 9. mai**

Dette var et arrangement på initiativ og planlegging av ungdomskontakt i Oslo, Anne Berit Gravvold. Etter skarp kniving om billetter høsten 2002, dro 17 hyleklare unge og to ledsagere til Oslo Spektrum, etter en matbit på Peppes, for å se og høre gutta i popgruppen Westlife. Trass den noe beskjedne plasseringen ble kvelden vellykket med gode tilbakemeldinger.

**Arrangement: Grillkveld på Sognsvann 28. mai**

Dette var et arrangement for de litt eldre. Regionen kjøpte engangsgriller, og folk tok med mat og drikke selv. Dette viste at man kan ha det hyggelig med få midler. I tillegg kom vi oss ut i friluft. Det kom 17 stykker.

**Arrangement: Grønlitur 13. til 15. juni**

Årets Grønlitur ble gjennomført av medlem Mari Alnes. Vi inviterte med region Buskfold, som gladelig stilte opp. Fra region OsAk ble det med 8 deltagere, og to fellesledsagere.

Etter en 40 minutters marsj inn i Østmarka på fredag, fikk 13 slitne bybarn pleie såre føtter på trammen til Grønlihytta.

Lørdag etter frokost bar det ut på en skikkelig skautur, med innlagt regnskyll. Gjennom regn og søle kom vi omsider frem til Lutvann, hvor vi spiste medbrakt niste. Noen badet også Gruppen delte seg, og noen valgte den noe lengre turen rundt Lutvannsleiren, mens resten provianterte i sivilisasjonen før vi alle kom tilbake til hytta. Grilling av pølser og hamburgere, samt bålkos med pinnebrød og leker endte kvelden.

Søndag vasket vi oss ut av hytta og tok den tunge stien tilbake til bylarm og eksos.

**Arrangement: Harrytur til Sverige 27. september**

Dette har også vært en årlig begivenhet som har falt i god smak hos medlemmene. Vi inviterte Buskfold med, som året før. Fra region OsAk ble det med 13 deltagere og 3 fellesledsagere. Totalt var vi 26 som skulle til Sverige. Bussturen gikk fra Oslo S via Drammen til Sandefjord. Der tok vi båten over til Strømstad, med lunsj-buffet og taxfree-shopping ombord. Vel i Sverige kjørte bussen rett til Svinesund for mer shopping, før veien førte oss tilbake via Moss og Oslo til Drammen.

PS.: Vi mistet ingen skinkestek.

**Arrangement: Vinteraktivitetshelg 21. til 23. november**

31 stykker fra regionene Sør, Buskfold og OsAk inntok Gautefall hotell i Vest-Telemark, hvorav region OsAk stilte med 9 deltagere og en fellesledsager. Dette var et samarbeidsarrangement mellom de tre regionene.

Fredagen ble kort, ettersom mange hadde hatt en lang reisevei. Etter middag og informasjonsmøte med presentasjon gikk noen til sengs mens andre ble sittende og prate.

Lørdagen ble en frisk utedag. Fottur i fjell og skog avsluttet med en tur i svømmehallen. På kvelden var det en velsmakende julebordbuffet på menyen.

Søndag var hjemreisedag, men regionene Buskfold og OsAk rakk en tur innom Langesund, og Skjærgården Hotell og badepark på vei hjemover.

Selv om det ble lite snø, og dermed ingen skigåing, var det en sliten men fornøyd gjeng som kom hjem.

**Arrangement: Førjulsmiddag 18. desember**

Siden det ble penger igjen på budsjettet i år, inviterte vi medlemmene i regionen på en førjulsmiddag på restaurant Angelo's i Klingenberggata. Ved en feil under utsendelse ble ikke alle medlemmer invitert til dette arrangementet.

Regionen spanderte maten. 17 stykker spiste og koste seg til langt utover kvelden.

**Tenklubb**

NBF Oslo, NBF Akershus og NBfU region OsAk inngikk i våres en avtale om samarbeid om oppstart av en tenklubb for synshemmede ungdommer i alderen 13 til 19 år. Fylkeslagene ansatte i høst en leder og en assistent. Klubben har hatt 3 treff i høst, og er i full gang med å planlegge våren 2004. Det har vært mellom tre og seks ungdommer på hvert møte.

**Interessepolitisk utvalg**

I 2001 ble det opprettet et interessepolitisk utvalg (jfr. styresak 9/01). Dette utvalget har ikke hatt noen reel aktivitet, derfor vedtok styret å gjenopprette det med nye personer. Årsmelding for utvalget forelå ikke ved årsmøtet.

**Diverse**

NBfU region OsAk har hatt én representant fra hvert fylke i det lokale Barne- og Ungdomsutvalget.

Styret sendte tre representanter til tillitsmannskonferansen 2003, i regi av NBfU sentralt, for bedring av kompetanse i regionen.

Regionen stilte med to delegater fra begge fylkene til landsmøtet for Norges Blindeforbunds Ungdom 2003.

Styret var også representert på både Oslo- og Akershus fylkeslag sine årsmøter.

Leder deltok på NBfUs første regionslederkonferanse i Bergen på høstparten, samt buss-aksjonen i forbindelse med denne.

Vi ser med glede at våre medlemmer deltar på arrangementene til sine fylkeslag av NBF, som års- og høstmøtene.

Den opprettede mailinglisten for medlemmer, osakmedlem@shells.no <mailto:osakmedlem@shells.no>, ble i sommer avviklet, dels på grunn av manglende interesse, dels på grunn av tekniske omlegginger på mailserveren som driftet denne.

**For NBfU region OsAk**

**Espen Wang (leder)**

#### 5. Årsmelding for NBfU region Hedmark og Oppland 2003

ÅRSMELDING FOR NORGES BLINDEFORBUNDS UNGDOM REGION HEDMARK OG OPPLAND 2003.

Regionen har nå 40 registrerte medlemmer, derav 32 betalende medlemmer.

Styret har dette året bestått av

Leder: Øystein Hansen

Sekretær: Sven Terje Garmo

Styremedlem: Nils Gunnar Sveen

Vara: Sven Tore Iversen

Styret avholdt tre styremøter i 2003.

To av styrets medlemmer deltok på NbfUs tillitsmannskonferanse.

Alle fire medlemmene i styret deltok på NbfUs landsmøte.

Aktivitetsleder Mona Skundberg gikk ut i fødselspermisjon i oktober.

Fra oktober 2003 til oktober 2004, vikarierer Tanya Wahl.

Aktiviteter.

Vi hadde en samling på Merket fredag den 31.1 til søndag den 2.2.

Årsmøtet ble holdt denne helgen, lørdag den 1.2.

Torsdag den 5. juni dro vi på sommertur til Danmark sammen med Hedmark fylkeslag. Turen varte til søndag den 8. juni.

Julebordet hadde vi på Fefor høyfjellshotell helgen den 28. til 30. november. Det står mer om disse turene i vedleggene.

Inntekter.

I 2003 hadde vi 14 basarbøker som nesten ble utsolgt.

Vi fikk også støtte fra fylkeslegen, kommuner og andre som vi søkte om støtte.

Hedmark fylkeslag og Oppland fylkeslag dekker et underskudd på opptil 70.000 kr.

Sett bort fra underskuddet på 70.000 som dekkes av fylkeslagene, har vi et underskudd på ca. 4.000 kr.

Leder

Øystein Hansen

### b)Sentralt

Dette er NBfU styret sitt forslag til årsmelding 2003

#### Årsmelding 2003 for Norges Blindeforbunds Ungdom (NBfU)

**1. Innledning**

Norges Blindeforbunds Ungdom (NBfU) opplevde 2003 som et forandringsfylt år, med mange utfordringer og seire. Blant et av høydepunktene var Landsmøtet på Hurdalssenteret. Landsmøtet var mer opptatt av politikk enn det har vært på flere år. Dette resulterte blant annet i en resolusjon om dårlig hjelpemiddelformidling. Et annet høydepunkt var aksjonen NBfUs regionsledere, NBfU-styret og ungdommer fra Bergen gjennomførte for opprop på busser.

NBfU-styret ønsker å takke alle som har deltatt i arbeidet for et bedre samfunn for unge mennesker med synshemninger eller andre funksjonshemninger. Spesielt må nevnes våre regionale tillitsvalgte, vår ungdomssekretær Berit A. Holmlimo, ungdomskontakter og ungdomskontaktleder, Norges Blindeforbund og alle aktive og engasjerte medlemmer.

**2. Sentralt organisatorisk arbeid**

**2.1 NBfU-styret**

Før landsmøtet 2003 hadde NBfU-styret følgende sammensetning:

Leder: Kenneth Haukenes

Nestleder: Per Ivar Norum

3. styremedlem: Lise Bakkan

4. styremedlem: Eva Elida Singsaas

5. styremedlem: Stein Erik Skotkjerra

1. Vara: Kristin Reidarson

2. vara: Hanna Lovise Sargénius

Etter landsmøtet ble styresammensetningen slik:

Leder: Per Ivar Norum

Nestleder: Stein Erik Skotkjerra

3. styremedlem: Hanna Lovise Sargénius

4. styremedlem: Eva Elida Singsaas

5. styremedlem: Kim Vegard Knutsen

1. vara: Kristin Reidarson

2. vara: Elisabeth Arntzen

Styret har i 2003 gjennomført 7 (7) styremøter og behandlet 50 (72) saker.

**2.1 Administrasjon**

Vår eneste ansatte er ungdomssekretær Berit A. Holmlimo, som er ansatt i 100 % stilling.

Ungdomssekretæren er ansvarlig for den daglige driften av NBfUs kontor hvor mye av arbeidstiden går med til saksforberedelser samt oppfølging og gjennomføring av vedtak fattet av NBfUs styre. Hun har god kontakt med NBfUs medlemmer både skriftlig, telefonisk, elektronisk og gjennom besøk på kontoret. I tillegg arbeider ungdomssekretæren med planlegging og gjennomføring av kurs, konferanser og produksjon og utgivelse av lydavisa U-lyd. Hun bistår også de regionale lederne med informasjon og veiledning.

NBfU-kontoret får mange eksterne henvendelser fra skoler, lærere, elever, studenter, organisasjoner, kompetansesentra og media som ønsker informasjon om ungdommer med synshemming og deres situasjon. Kontoret samarbeider også med en rekke avdelinger og fylkeskontor i Norges Blindeforbund (NBF).

Ungdomssekretæren har i tillegg til å delta ved regionale årsmøter og aktiviteter, representert NBfU på flere ulike konferanser og samlinger. Blant annet fylkessekretærsamlingene, NBFs Landsmøte, NM i Goalball og Foreldreforeningen Assistanses storsamlinger i Nord og Sør.

Sammen med NBfUs leder, Per Ivar Norum, deltok hun også på Barne- og Familiedepartementets kontaktkonferanse i november 2003.

Ungdomssekretæren har også vært med på planlegging og gjennomføring av Sosial - og Helsedirektoratets idédugnad rettet mot unge funksjonshemmede og arbeidsgivere, Infobussarrangement i Oslo og Ergoterapeutenes faglige dag ved Høyskolen i Oslo.

**2.3 Landsmøtet 2003**

Den 28. -30. mars ble NBfUs, 27. ordinære, landsmøtet holdt på Hurdalsenteret for blinde og svaksynte. Det var 43 deltakere på landsmøtet, hvor 25 var stemmeberettigede delegater fra NBfUs regioner. I tillegg deltok observatører fra Dansk Blindesamfunds Ungdom (DBSU), Unga   
Synsskadade (US), Norges Handikapforbunds Ungdom (NHFU) Norges Blindeforbund (NBF) og Kristent Arbeid Blant Blinde (KABB).

Landsmøtetema var "Regionalt arbeid og det sentrale NBfU-arbeidet i framtida". Delegat Sven Terje Garmo innledet om ”det lokale arbeidet i region Hedmark og Oppland”. Han satt spesielt fokus på ”hvordan ha og opprettholde god økonomi” og ”hvordan opprette og videreføre et godt samarbeid med fylkeslagene”. Videre innledet leder av Norges Blindeforbund, Åge Nigardsøy, om ”arbeidet for tilgjengeliggjøring av IKT for funksjonshemmede” Etter dette presenterte observatørene sine organisasjoner og aktuelle saker.

Under behandlingen av strategi- og målplan for kommende perioder ble det fokusert på mange viktige politiske spørsmål. Dette resulterte blant annet i en resolusjon om "Segregerende saksbehandling i hjelpemiddelapparatet".

**3. Økonomi**

**3.1 Generelt**

NBfU har overholdt budsjettrammene for 2003, med NBF som dekket det budsjetterte underskuddet. Organisasjonen mottok også i 2003 driftstøtte fra Barne- og Familiedepartementet ved Fordelingsutvalget. Støtten var i 2003 på 167 500 (134 000) kroner.

**3.2 Frifond**

Også i 2003 har NBfU mottatt midler til utdeling blant regionene fra ”Frifondordningen”. Frifondmidlene kommer fra overskuddet i de statlige pengespillene. NBfU mottar frifondmidler gjennom sitt medlemsskap i Landsrådet for Norges barne- og ungdomsorganisasjoner (LNU). Dette året mottok NBfU kroner 87 492 til fordeling blant regionene.

**3.3 Extra**

I 2003 mottok NBfU støtte til to prosjekter fra stiftelsen Helse og Rehabilitering som fordeler overskuddet fra det nasjonale Extra-spillet.  Dette utgjorde kroner 125 000 i 2003.

Det 3-årige prosjektet ”Aktiv Fremtid” ble avsluttet i 2003. Prosjektet har tatt sikte på å kartlegge og tilrettelegge en eller flere idretter for synshemmet ungdom.

I tillegg mottok NBfU støtte for det 1-årlige prosjektet ”Samarbeid over grensene”. Dette prosjektet var bygget på tanken om erfaringsutveksling, inspirasjon og samarbeid med andre internasjonale søsterorganisasjoner.

Begge prosjektene ble gjennomført og avsluttet i 2003.

**4. Aktivitet sentralt**

**4.1 NBfUs aktiviteter**

**4.1.1 Tillitsmannskonferansen**

Den 14. -16.februar ble den årlige skoleringskonferansen for regionale tillitsvalgte og ungdomskontakter holdt på Hurdalsenteret. Det overordnede temaet for konferansen var "inkludering av nye medlemmer". Blant emnene som ble tatt opp var "Hvordan presentere NBfU som et spennende tilbud til nye medlemmer?" og "Hvordan organisere arbeidet i regionene". I tillegg startet NBfU sin satsing for å motvirke grenseoverskridende seksuell adferd i egen organisasjon, med foredrag av Bodil Helle, organisasjonssekretær i Framfylkingen.

**4.1.2 Regionsledersamlinga**

1.-2. november ble NBfUs første ”regionsledersamling” arrangert i Bergen. Alle lederne i regionene møttes for å diskutere aktuelle saker med NBfU-styret. I tillegg fikk regionslederne spisset skolering.

På samlinga deltok representanter fra 6 regioner, Ungdomssekretær Berit A. Holmlimo samt NBfU-styret. Regionslederne fikk opplæring i prosjektarbeid og planlegging, og gjennomføring av arrangementer. Dette viste seg å være en unik mulighet for informasjonsutveksling mellom regionene og NBfU-styret. Det ble vedtatt at ordningen med minst en årlig samling for regionslederne bør videreføres.

**4.1.3 Bussaksjonen**

I forbindelse med regionsledersamlinga arrangerte NBfU en aksjon i Bergen. Hovedtanken var å markere behovet for informasjon på og ved busstopper. Dette savnes både på bussene og ved holdeplassene.

Aksjonister fra NBfU "kapret" to busser og leste opp holdeplassene underveis samtidig som det ble delt ut løpesedler. Gjennom aksjonen vist synshemmedes problemer med å ta buss. Samtidig ropte NBfUs aksjonister på bystasjonen opp alle busser som kom til plattformene. Plakater ble hengt opp og løpesedler delt ut. Deltakerne i aksjonen var NBfUs regionsledere, NBfU-styret samt andre synshemmede ungdommer i Bergensområdet.

Tilbakemeldingene fra medpassasjerer og forbifarende var stort sett positive. Aksjonen ble dekket i BergensAvisen (BA) hvor også en representant fra Gaia trafikk lovet å se på saken. NBfU vil følge opp aksjonen videre overfor Gaia trafikk i 2004.

NBfU-styret ønsker å takke tidligere NBfU-leder Kenneth Haukenes som var ansvarlig for koordinering av aksjonen.

**4.1.4 Høstkurset**

NBfU valgte å arrangere et høstkurs som fokuserte på teambuilding og friluftsliv. Arrangementet ble lagt til Hagland utenfor Haugesund. Deltakerne ble delt inn i grupper hvor samarbeid var en forutsetning for å oppnå gode løsninger. På programmet sto også sjørafting, bading i stamp samt julebord lørdag kveld. Det deltok 29 deltakere på høstkurset.

**4.2 Samarbeid med andre**

**4.2.1 Landsrådet for Norske Barne- og Ungdomsorganisasjoner (LNU)**

En av NBfUs viktigste samarbeidspartnere i 2003 har vært Landsrådet for Norske Barne- og Ungdomsorganisasjoner (LNU). LNU er en paraplyorganisasjon for norske barne- og ungdomsorganisasjoner.

På representantskapsmøtet i LNU, Barne- og Ungdomstinget (BUT) 2003 deltok Magnus Woo Kjesrud og Stein Erik Skotkjerra fra NBfU.

I forbindelse med Stortingsmelding 48 (2002-2003) ”Kulturpolitikk fram mot 2014” var NBfU en av 23 organisasjoner som krevde ekstraordinært representantskapsmøte i LNU for å korrigere og presisere organisasjonens politikk i forbindelse med Frifondordningen. Også på det ekstraordinære BUT deltok Magnus-Woo Kjesrud og Stein Erik Skotkjerra fra NBfU.

Stein Erik Skotkjerra har også deltatt i LNUs nasjonale arbeidsgruppe for realkompetanse, kultur og organisasjonsvekst (NARKO). Denne arbeidsgruppa er en god mulighet til å påvirke LNUs politikk på nasjonal sektor. Blant prosjektene NARKO har jobbet med dette året er TRYGG! - forebygging av grenseoverskridende seksuell adferd, og "åpen og inkluderende" - et prosjekt for å gjøre organisasjonene mer åpne og inkluderende overfor minoriteter, det være seg etniske eller andre som for eksempel funksjonshemmede.

**4.2.2 NBFs Barne- og Ungdomsavdeling (BUA)**

På NBFs ungdomsleir var NBfU også i år til stede med eget dagsprogram. I år valgte styret å rette seg mot det kreative. Styret hadde invitert stand up-komiker Baste Bolstad til å holde ett times langt show, med hilsen fra NBfU. Tilbakemeldingene i etterkant var positive.

Magnus-Woo Kjesrud, med Kristin Reidarson som vara, har vært NBfUs representanter i Norges Blindeforbunds Barne-, Ungdoms- og Foreldreutvalg. Utvalgets oppgave er i hovedsak å planlegge og evaluere prosjekter i regi av Barne- og Ungdomsavdelingen (BUA) som f.eks. leirer og utenlandsturene for ungdom. Det er også en arena for informasjonsutveksling mellom Foreldreforeningen Assistanse, NBfU, NBF og andre som arbeider for synshemmede barn og unges sak.

**5. NBfUs regioner**

NBfU hadde ved utgangen av 2003 seks fungerende regioner. Disse regionene har inkludert alle fylkene, bortsett fra de tre nordligste - Nordland, Troms og Finnmark.

Regionene hadde pr 31.12. 2003 medlemmer fordelt som følge: region Vest 43 (42), region OsAk 77 (85), region Buskfold 63 (64), region Midt-Norge 59 (63), region Hedmark og Oppland 31 (32) og region Sør 33 (34).

**6. Internasjonal aktivitet**

**6.1 European Blind Union Youth Commision (EBU YC)**

2003 var det siste året hvor Einar J. Aareskjold Fiskvik var leder for EBU YC. Fiskvik har vært leder de siste fire årene. Kommisjonen hadde ingen  
ordinære møter i 2003, men jobbet iherdig via telefon og internett.  
I juli 2003 arrangerte EBUYC en internasjonal ungdomsleir for  
synshemmet ungdom for først gang. En historisk begivenhet for EBU YC. Leiren var i Polen, og i samarbeid med det polske blindeforbundet, PAB.  
Som leder av EBUYC, deltok Fiskvik på flere møter og konferanser i 2003.  
Det ble også flere reiser med forberedelser og gjennomføring av den internasjonale leiren i Polen. 2003 ble for EBU YC avsluttet ved at kommisjonen la frem sin ”Final Report”, samt 3 resolusjoner for Eurpean Blind Union's 8th General Assembly (EBU GA8).

**6.2 Eurpoeisk Ungdomsleir i Polen**

4. - 12. juli 2003 ble Europeisk sommerleir arrangert i Dabki, Polen. Fire personer deltok fra Norge. Leiren var et samarbeid mellom det polske blindeforbundet og EBU YC. På leiren deltok synshemmede ungdommer fra Italia, Storbritannia, Norge, og ikke minst Polen. Programmet hadde en kombinasjon av aktiviteter som sightseeing, bading, kanopadling og ridning, samt mer politiske workshops. Den politiske delen sto Einar Fiskvik og Øystein Fylling, fra EBU YC, bak. Resultatet av de politiske workshoppene ble tre resolusjoner. Disse ble fremmet gjennom EBU YC på EBUs generalforsamling i Athen i november 2003.

**6.3 "Towards a Barrier Free Europe"**

1. - 4. mai deltok Hanna Lovise Sargénius som representant for NBfU på konferansen "Towards a Barrier Free Europe". Denne konferansen ble holdt i Athen. Sargénius utgjorde Norges delegasjon sammen med en representant fra LNU. Konferansen var et samarbeid mellom European Disability forum (EDF) og Europarådet. Blant temaene som ble tatt opp var funksjonshemmedes muligheter til utdanning, internasjonal utveksling eller voluntørarbeid og selvstendig livsførsel. Resultatet av konferansen var en deklarasjon i tråd med Madrid-deklarasjonen.

**6.4 Studietur til Azorene**

5.- 11. september deltok Stein Erik Skotkjerra og Elisabeth Arntzen på en studietur til Ponta Delgada, Azorene. Målet med studieturen var å skape kontaktnett med andre funksjonshemmede ungdommer i Europa, samt å lære mer om EUs program for ungdomsutveksling YOUTH (Ung i Europa). Det ble gitt opplæring i hvordan man kunne søke prosjektstøtte fra Ung i Europa-programmet. For å bli bedre kjent med samfunnsstrukturen på Azorene og i Portugal generelt var det omvisninger hos ikke-statlige veldedige organisasjoner. Det ble også lagt konkrete planer om å forsøke å få i stand utvekslinger mellom Norge, Østerrike, Storbritannia m.fl. sommeren 2004.

**6.5 Dansk Blindesamfunds Ungdoms (DBSU) sitt landsmøte**

Eva Elida Singsaas og Magnus Woo Kjesrud deltok på Dansk Blindesamfunds Ungdom (DBSU) sitt landsmøte i Fredricia 7. - 9. mars.

**6.6 Synsskadade Ungdommar i Norden (SUN)**

Dette året var det Norges tur til å avholdet det såkalte SUN-møtet. Møtet ble holdt 2. - 4. mars i Oslo. SUN-samarbeidet er et nettverk for utveksling av informasjon mellom de nordiske landenes ungdomsorganisasjoner for blinde og svaksynte. Stein Erik Skotkjerra og Eva Elida Singsaas var representanter fra Norge. Per Ivar Norum og Magnus Woo Kjesrud var observatører. Det kom representanter fra Sverige, Danmark, Finland og Island. Hovedtemaet for møtet var "sosial integrering".

**7. Informasjon**

**7.1 U-lyd**

Lydavisa U-lyd er NBfUs medlemsavis og kom ut i 2003 12 (12) ganger, både på CD og internett. Ved utgangen av 2003 hadde U-lyd 349 (190) registrerte abonnenter.

Berit A. Holmlimo og Aage Auby har vært redaktører.

Foruten aktuelle reportasjer rettet mot synshemmet ungdom, har U-lyd også vært aktiv med meldinger og innslag fra regionale aktiviteter. I tillegg har U-lyd vært en informasjonskanal for aktuelle saker fra avdelinger i NBF, Blindes Produkter og ikke minst informasjon og boktips fra Norsk Lyd - og Blindeskriftsbibliotek (NLB).

**7.2 Hjemmesidene**

Interessen blant medlemmene om å få utbedret nettsidene på en tilfredsstillende måte har det siste året økt betraktelig.

NBfU-styret er svært takknemlige for alle de konstruktive forslagene. Dette har ført til en jevn oppfølging av utviklingene med nettsidene. Som et resultat av arbeidet er det stadig flere medlemmer som har begynt å bruke diskusjonsforumet. Diskusjonsforumet var i utgangspunktet ment som et åpent forum hvor man kunne si hva man ville. På grunn av enkelte medlemmers misbruk av forumet ble det etter hvert nødvendig å lage retningslinjer for bruk av forumet. Disse retningslinjene er stadig under forbedring.

Foruten om diskusjonsforumet jobbes det stadig med at regionene skal kunne legge ut informasjon til sine medlemmer. Dette arbeidet er per dags dato ikke ferdig, men det er stadig framgang.

2003 har også vært et godt år for publisering av aktuelle artikler og   
pressemeldinger på NBfUs nettsider. Dette er et resultat av flere aktiviteter og aksjoner rundt om i landet.

**8. Interessepolitikk**

**8.1 Brukerforum for funksjonshemmede i høyere utdanning**

Stein Erik Skotkjerra overtok i mai 2003 som NBfUs representant i brukerforum for funksjonshemmede i høyere utdanning. Dette er et rådgivende organ for Utdannings- og Forskningsdepartementet (UFD), og tar opp saker relatert til høyere utdanning og rammene rundt. Saken med høyest prioritet har vært den nye studiekvalitetsreformen som innebærer både utfordringer og gode løsninger for funksjonshemmede studenter. Produksjon av tilrettelagt studielitteratur har også vært en viktig sak.

**8.2 Produksjon av studielitteratur**

I forbindelse med rapporten "om litteratur-, og informasjonstjenester til blinde og svaksynte i en digital verden", skrevet av Jostein H. Hauge, ga NBfU sin høringsuttalelse til Kirke- og Kulturdepartementet (KKD).

Her konkluderte NBfU med at ansvaret for produksjon av studie- og faglitteratur til lesehemmede studenter og yrkesaktive bør flyttes ut av NLB og inn under Utdannings- og forskningsdepartementet - hvor det naturlig hører hjemme. NBfU er uenig i at produksjonen bør samlokaliseres med Huseby Kompetansesenter. Vi mener at alle lesehemmede studenter og yrkesaktive må få tilgang til den faglitteratur de måtte ha behov for.

**8.3 Tilgjengelighet til busser**

I forkant av NBfUs aksjon mot Gaia i Bergen ble det sendt ut en henvendelse til de fleste busselskaper i Norge. Her ble det orientert om hvilke tiltak som er nødvendige for at det skal bli praktisk for synshemmede å bruke buss som transportmiddel. Dette gjelder spesielt opplesning av holdeplasser og informasjon om hvilke busslinjer som kommer til holdeplassene.

Responsen på henvendelsen var lav bortsett fra enkelte selskaper som hevdet å arbeide med problemstillingen. NBfU fikk svar fra i alt fire busselskaper.

Per Ivar Norum, leder /s/

Stein Erik Skotkjerra, nestleder /s/

Hanna Lovise Sargénius, 3. styremedlem /s/

Eva Elida Singsaas, 4. styremedlem /s/

Kim Vegard Knutsen, 5. styremedlem /s/

Kristin Reidarson, 1. varamedlem /s/

Elisabeth Arntzen, 2. varamedlem /s/

## Vedlegg B: Regnskapsoversikt for NBfU 2003

Norges Blindeforbunds Ungdom -2003 regnskap

|  |  |  |  |
| --- | --- | --- | --- |
| **Konto** | **Konto tekst** | **Budsjett 2003** | **Regnskap 2003** |
| 3290 | Andre salgsinntekter |  | 1.050 |
| 3401 | Statstilskudd BFD Drift-Ung | 130.000 | 167.500 |
| 3405 | Statstilskudd, P19 |  | 1.250 |
| 3408 | Statstilskudd, P24 |  | 70.250 |
| 3411 | Statstilskudd, SHD | 100.000 |  |
| 3440 | Andre off. tilskudd |  | 13.490 |
| 3670 | Deltakeravgift | 95.000 | 70.050 |
|  |  |  |  |
|  | **Sum inntekter** | **325.000** | **323.190** |
|  |  |  |  |
| 5130 | Andre honorarer, avg.pl. | 40.000 | 35.624 |
| 5140 | Andre honorarer, avg.fri | 3.000 |  |
| 5190 | Beregnede feriepenger |  | 4.274 |
| 5410 | Arbeidsgiveravgift |  | 5.405 |
| 5411 | Arb.gavg. skyldige feriepeng |  | 602 |
| 5421 | Personalforsikr. inkl. gruppeliv |  | 2.375 |
| 5422 | Andre personforsikringer |  | 550 |
| 5540 | Honorarer |  | 9.500 |
| 5970 | Kursavg /Matr.ansatte |  | 2.236 |
|  |  |  |  |
|  | **Kostnader arbeidskraft** | **43.000** | **60.566** |
|  |  |  |  |
| 4550 | Annen kopiering | 55.000 |  |
| 4570 | Prod. av info. lyd/punkt | 100.000 | 126.218 |
| 6210 | Husleie | 39.100 |  |
| 6220 | Leie lokale, studio, stand | 15.000 | 19.500 |
| 6310 | Leie maskin /Utstyr |  | 286 |
| 6340 | Leie Datasystemer |  | 714 |
| 6350 | Leie transportmidler | 10.000 | 32.551 |
| 6430 | Kontorutstyr teknisk |  | 3.888 |
| 6440 | Kontorinventar |  | 31.796 |
| 6450 | Annet inventar og utstyr | 5.000 |  |
| 6530 | Vedlikeh. kontorinv./utstyr | 5.000 |  |
| 6690 | Div. adm.kostnader | 10.000 | 14.818 |
| 6710 | Kontorrekvisita | 30.000 | 5.544 |
| 6720 | Kopieringsrekvisita | 5.000 | 2.136 |
| 6760 | Aviser/tidsskrifter m.v. |  |  |
| 6810 | Telefon – telefax | 7.000 | 4.863 |
| 6811 | Tlf.godtgj. avg.pl. | 5.000 |  |
| 6812 | Tlf.godtgj. avg.fri | 20.000 |  |
| 6850 | Porto | 21.000 | 476 |
| 6910 | Bensin / diesel |  | 404 |
| 7010 | Diettgodtgjørelse | 20.000 | 50.003 |
| 7030 | Bilgodtgjørelse | 15.000 | 3.936 |
| 7050 | Reisekostn. etter regning | 223.000 | 184.307 |
| 7051 | Bompenger/ park.avgift |  | 393 |
| 7060 | Hotellkostn. etter regning | 45.000 | 102.423 |
| 7061 | Servering u/overnatting |  | 117 |
| 7065 | Opphold på egne institusjoner | 140.000 | 73.800 |
| 7350 | Representasjonskostn. | 1.000 |  |
| 7420 | Andre medlemskontingenter | 1.000 | 5.100 |
| 7730 | Servering div. møter | 10.000 | 6.264 |
|  |  |  |  |
|  | **Sum driftskostnader** | **782.100** | **669.540** |
|  |  |  |  |
|  | **Sum kostnader totalt** | **825.100** | **730.106** |
|  |  |  |  |
|  | **Dekkes av N.Bf.** | **500.100** | **406.916** |

## Vedlegg C: Vedtektsendringsforslag

Sak 13 Vedtektsendringsforslag

Styret har mottatt et vedtektsendringsforslag fra region OsAk, og styret har lagt fram seks forslag.

**Forslag 1:**

Forslagsstiller: NBfU-styret

Type: Tilleggsforslag

Dagens § 2: Medlemskap.

Medlemmer av NBfU er ungdom i alderen 14 - 35 år som arbeider for NBfUs målsetting og har betalt medlemskontingent for gjeldende år. Medlemskontingenten fastsettes av NBfUs landsmøte, og gjelder fra påfølgende år.

Medlemskontingenten kreves inn av regionen, og går i sin helhet til denne. Der NBfU ikke driver organisert ungdomsarbeid, vil medlemskontingenten tilfalle NBfU sentralt.

Medlemmer av Norges Blindeforbund i alderen 14 - 35 år er automatisk også medlemmer av NBfU. Disse betaler ingen medlemskontingent til NBfU.

Forslag: Etter "Medlemmer av Norges Blindeforbund i alderen 14 - 35 år er automatisk også medlemmer av NBfU" legges følgende til:

"dersom de ikke aktivt motsetter seg dette."

Begrunnelse: Hensikten med dette forslaget er å gjøre det mulig å være medlem av NBF i alderen 14 - 35 år, og å ikke være medlem i NBfU, noe som er umulig per dags dato.

Styrets innstilling: Forslaget vedtas

**Forslag 2:**

Forslagsstiller: NBfU-styret

Type: Endringsforslag

Dagens § 4: Regionale ungdomslag

2 - Årsmøte.

a: Årsmøtet er regionens høyeste organ. Årsmøtet skal avholdes hvert år innen utgangen av januar.

Forslag: "utgangen av januar" endres til "10. februar"

Begrunnelse: Vi har sett at mange regioner ikke har klart å overholde denne fristen, og det kan derfor være hensiktsmessig å gi dem noe mer tid til å avholde årsmøte.

Styrets innstilling: Forslaget vedtas

**Forslag 3:**

Forslagsstiller: NBfU-styret

Type: Endringsforslag

Dagens §9: NBfUs styre, punkt 3

3: NBfUs styre er beslutningsdyktig så sant minst 4 (fire) styremedlemmer /varamedlemmer er til stede.

Varamedlemmer har møteplikt.

Forslag: Styret er beslutningsdyktig når mer enn halvparten av styret inkludert varamedlemmer er tilstede. Ved stemmelikhet kan lederen benytte sin dobbeltstemme.

Begrunnelse: Dette vil være en nyttig presisering av nåværende praksis.

Styrets innstilling: Forslaget vedtas

**Forslag 4:**

Forslagsstiller: NBfU-styret

Type: Endringsforslag

Dagens § 5: Landsmøtet.

1: Landsmøtet er NBfUs øverste organ. Landsmøtet skal avholdes hvert år innen utgangen av mars.

Forslag: "utgangen av mars" endres til "15. april"

Begrunnelse: Det har vist seg å være vanskelig å få regnskap i tide til landsmøtet, og særlig med tanke på vedtektsendringsforslag 1, kan det være hensiktsmessig med noe mer fleksibel tidsramme for NBfUs landsmøte.

Styrets innstilling: Styret har ingen innstilling

**Forslag 5:**

Forslagsstiller: NBfU-styret

Type: Strykningsforslag

Dagens § 5: Landsmøtet.

4: De lokale årsmøtene velger opp til to delegater og to varadelegater fra hvert fylke i regionen, hvorav en kan være seende. Alle delegater til landsmøtet må være medlem i henhold til vedtektenes § 2 Minst en av delegatene fra hvert fylke skal være synshemmet.

Forslag: "hvorav en kan være seende." fjernes

Begrunnelse: Dette er en redaksjonell endring som innebærer å fjerne en unødvendig gjentakelse.

Styrets innstilling: Forslaget vedtas

**Forslag 6:**

(Kristin Reidarson fratrådte under behandling av dette punktet)

Forslagsstiller: Region OsAk

Type: Endringsforslag

Dagens § 5: Landsmøtet, punkt 4

4: De lokale årsmøtene velger opp til to delegater og to varadelegater fra hvert fylke i regionen, hvorav en kan være seende. Alle delegater til landsmøtet må være medlem i henhold til vedtektenes § 2. Minst en av delegatene fra hvert fylke skal være synshemmet.

Forslag: § 5: Landsmøtet, punkt 4

4: De lokale årsmøtene velger opp til seks delegater og seks varadelegater fra sin region, fortrinnsvis to delegater fra hvert fylke. Alle delegater til landsmøtet må være medlem i henhold til vedtektenes § 2.

Minst tre av delegatene skal være synshemmet.

Begrunnelse: Hensikten er å følge den nye regionsstrukturen i NBfU. Styret i region OsAk mener alle regionene bør ha mulighet til å ha like stor innflytelse på landsmøtet, uansett antall fylker i regionen.

Styrets innstilling: Forslaget avvises med begrunnelse i at forslaget lett kan feiltolkes, og at det kan få uheldige konsekvenser.

**Forslag 7:**

Forslagsstiller: NBfU-styret

Type: Endringsforslag

Dagens § 5: Landsmøtet, punkt 4

4: De lokale årsmøtene velger opp til to delegater og to varadelegater fra hvert fylke i regionen, hvorav en kan være seende. Alle delegater til landsmøtet må være medlem i henhold til vedtektenes § 2. Minst en av delegatene fra hvert fylke skal være synshemmet.

Forslag: § 5: Landsmøtet, punkt 4

4: De lokale årsmøtene velger delegater fra hvert fylke i regionen. Fylker med inntil 20 medlemmer pr. 31. desember foregående år velger to delegater til landsmøtet. Deretter velges for hvert påbegynte 20 medlemmer én delegat. For fylker som får to delegater, skal det velges to varadelegater. For fylker som får mer enn to delegater, skal det velges tre varadelegater. Alle delegater til landsmøtet må være medlem i henhold til vedtektenes § 2.

Minst en av delegatene fra hvert fylke skal være synshemmet.

Styrets innstilling: Styret har delt innstilling i saken. 4 styremedlemmer stemte for, og 1 styremedlem stemte mot forslaget.

## Vedlegg D: NBfUs forslag til målplan 2004

**2. Interessepolitikk**

NBfU er opptatt av unge synshemmedes rettigheter og skal derfor jobbe aktivt med interessepolitikk**. I det kommende år skal NBfU avholde 2-3 aksjoner i forbindelse med aktuelle saker som angår unge synshemmede. NBfU skal i denne forbindelse prøve å inngå et samarbeid med NBF eller andre organisasjoner.**

I tillegg skal NBfU følge opp bussaksjonen som ble avholdt i Bergen 1. november 2003.

**3. Synshemmedes selvtillit**

NBfU ønsker å styrke unge synshemmedes selvtillit. NBfU vil at unge synshemmede skal tørre å vise seg og si hva de mener enten det er i hverdagslivet eller innen NBfU.

Det skal i løpet av året arrangeres et selvtillitskurs som legger vekt på å øke selvtilliten til unge synshemmede.

## Vedlegg E: Styrets forslag til budsjett 2004

Sak 16 Styrets forslag til budsjett 2004

|  |  |  |  |
| --- | --- | --- | --- |
| Konto tekst | Regnskap 2002 | Budsjett 2003 | Budsjett 2004 |
| Abonnementsinntekter | 850 | 0 | 2.000 |
| Andre salgsinntekter | 7.686 | 0 | 5.000 |
| Statstilskudd BFD Drift-Ung | 134.000 | 130.000 | 130.000 |
| Statstilskudd SHD 673-73 | 0 | 100.000 | 0 |
| Andre off. tilskudd | 883 | 0 | 1.000 |
| Deltakeravgift | 83.400 | 95.000 | 95.000 |
| Andre tilskudd | 7.000 | 0 | 5.000 |
| Diverse inntekter | 29 | 0 | 0 |
| Andre ref. kostnader | 16.715 | 0 | 5.000 |
|  |  |  |  |
| **Sum inntekter** | **250.563** | **325.000** | **243.000** |
|  |  |  |  |
|  |  |  |  |
| Andre honorarer, avg.pl. | 8.223 | 40.000 | 40.000 |
| Andre honorarer, avg.fri | 0 | 3.000 | 10.000 |
| Kursavg/ matr.ansatte |  |  | 2.000 |
|  |  |  |  |
| Kostnader arbeidskraft | 287.598 | 43.000 | 52.000 |
|  |  |  |  |
| Annen kopiering | 232 | 55.000 | 4.000 |
| Prod. av info. lyd/punkt | 90.916 | 100.000 | 120.000 |
| Leie lokaler | 39.100 | 39.100 | 39.100 |
| Leie møtelokale, studio, stand | 18.150 | 15.000 | 20.000 |
| Leie maskiner / utstyr |  |  | 1.000 |
| Leie datasystemer |  |  | 1.000 |
| Leie transportmidler | 12.392 | 10.000 | 15.000 |
| Kontorutstyr teknisk |  |  | 25.000 |
| Kontorinventar | 924 | 0 | 5.000 |
| Annet inventar og utstyr | 0 | 5.000 | 5.000 |
| Vedlikeh. kontorinv./utstyr | 6.811 | 0 | 5.000 |
| Div. adm.kostnader | 19.470 | 10.000 | 10.000 |
| Kontorrekvisita | 24.290 | 30.000 | 5.000 |
| Div. kontorutgifter | 9.301 | 5.000 | 5.000 |
| Telefon – telefax | 2.644 | 7.000 | 7.000 |
| Tlf.godtgj. avg.pl. | 20.836 | 5.000 | 5.000 |
| Tlf.godtgj. avg.fri | 100 | 20.000 | 20.000 |
| Porto | 15.206 | 21.000 | 21.000 |
| Diettgodtgjørelse | 20.990 | 20.000 | 20.000 |
| Bilgodtgjørelse | 10.245 | 15.000 | 15.000 |
| Reisekostn. etter regning | 209.755 | 223.000 | 220.000 |
| Bompenger/park.avgift | 1.175 | 0 | 1.000 |
| Hotellkostn. etter regning | 18.476 | 45.000 | 50.000 |
| Servering u/overnatting | 2.735 | 0 | 2.000 |
| Opphold på egne institusjoner | 62.308 | 140.000 | 140.000 |
| Representasjonskostn. | 0 | 1.000 | 1.000 |
| Andre medlemskontingenter | 5.100 | 1.000 | 5.100 |
| Servering div. møter | 7.899 | 10.000 | 15.000 |
|  |  |  |  |
| Sum driftskostnader | 632.423 | 782.100 | 782.200 |
|  |  |  |  |
| **Sum kostnader totalt** | **920.021** | **825.100** | **834.200** |
|  |  |  |  |
| **Dekkes av N.Bf.** | **669.458** | **500.100** | **591.200** |

## Vedlegg F: Sak 5

Forslag til nytt punkt i forretningsorden

Styret har delt innstilling:

a) Singsaas' forslag:

Lyden fra landsmøteforhandlingene blir kontinuerlig gjort tilgjengelig for alle via internett. Under behandlingen av enkeltsaker skal overføringen slås av dersom et simpelt flertall blant delegatene krever det.

b) Skotkjerras forslag:

Lyden fra landsmøteforhandlingene blir kontinuerlig gjort tilgjengelig for alle via internett. Under behandlingen av enkeltsaker skal overføringen slås av dersom minst en delegat krever det.

## Vedlegg F: Sak 13

Landsmøtet nedsetter et utvalg bestående av leder Magnus-Woo Kjesrud, Kim Vegard Knutsen, Geir Ove Skråmestø og Elisabeth Arntzen. Utvalget skal gjennomgå NBfUs vedtekter for å sikre konsistens, og for å redusere mulighetene for feiltolkning. Utvalgets innstilling skal foreligge innen 1. oktober.

## Vedlegg G: Sak 15

Nytt forslag til målplan, fremsatt av Magnus Kjesrud:

**1. Organisasjonskultur.**

NBfU skal i neste landsmøteperiode arbeide for å bedre organisasjonskulturen. NBfU er en liten organisasjon folk kjenner hverandre og rykter og sladder har lett for å spre seg. Styret skal i denne perioden arbeide aktivt med forebyggende tiltak for å bedre organisasjonskulturen.

**2. Interessepolitikk**

NBfU er opptatt av unge synshemmedes rettigheter og skal derfor jobbe aktivt med interessepolitikk**. I det kommende år skal NBfU avholde 2-3 aksjoner i** forbindelse med aktuelle saker som angår unge synshemmede. NBfU skal i denne forbindelse prøve å inngå et samarbeid med NBF eller andre organisasjoner.

I tillegg skal NBfU følge opp bussaksjonen som ble avholdt i Bergen 1. november 2003 og følge opp aksjonen Minibanker.

**3. Synshemmedes selvtillit**

NBfU ønsker å styrke unge synshemmedes selvtillit. NBfU vil at unge synshemmede skal tørre å vise seg og si hva de mener enten det er i hverdagslivet eller innen NBfU.

Det skal i løpet av året arrangeres et selvtillitskurs som legger vekt på å øke selvtilliten til unge synshemmede.

**4. Vedtekter**

Landsmøtet har hvert år de siste årene hatt vedtektsendringsforslag oppe til behandling. Det må bety at det er mange svakheter i våre vedtekter.

Landsmøtet krever at det nye styret setter ned et utvalg som kan gjennomgå de eksisterende vedtektene og lage et nytt og bedre sett med vedtekter slik at vi slipper å behandle vedtektsendringsforslag på hvert eneste landsmøte.